**Жишээ: Бараа зарах автомат** – Системийн үндсэн өгөгдөл гэдэг барааны төрөл, үнэ, барааны хэмжээ, төрөл тодорхой байж тус тусад нь ангилж хийнэ. Үнэ хувьд зардаг болохоор бараа тус бүрийн үнийн мэдээллийг мэдэж байх хэрэгтэй эсвэл төрөл тус бүрээр нь. Барааны хэмжээ бараа дууссан үед хоосон гэсэн мэдээлэл өгч байх хэрэгтэй

Энэ системийн үндсэн үйлдлийг олж тайлбар хий. - Системийн үндсэн үйлдлийн хувьд хэрэглэгчийн сонгосон барааг сонгосон хэмжээгээр нь гарган мөнгө дүнгээ авах

**Оюутан бүр энд ямар алдаа байгааг задлан шинжилж үзнэ үү!**

**Зөвлөмж:** Жишээ хэлбэрээр бичив. Бүрэн бус болно. Нэмэх санаа байвал илгээнэ үү.

**Гол санааг ойлгомжтой, эмх цэгцтэй, зөв илэрхийлэх** – Илэрхийлэх гэсэн гол санаа нь юу байна вэ?

**(1) Эхлээд бичих**

Бүтэц, зүй тогтол – Системийн өгөгдлийг товч нэг бүрчилэн тоочих, дараа нь яагаад буюу учир шалтгааныг тайлбарлах/дэлгэрүүлэх, нэгтгэн дүгнэх – **Цогц өгүүлбэр буюу цогцолбор**

Жишээ нь:

1. **Тоочих байдлаар гол санааг гаргах** - Бараа худалдах автоматын үндсэн өгөгдөл гэвэл **барааны төрөл**, барааны **үнэ**, барааны **хэмжээ**, барааны **төрөл** зэрэг болно.
2. **Гол санааг дэлгэрүүлэх, тайлбарлах** (учир шалтгаан)- Үнийн хувьд барааг зарахад хэрэглэх гол чухал үзүүлэлт учир бараа тус бүрийн үнийн мэдээллийг заавал мэдэж байх хэрэгтэй.
3. **Гол санааг нэгтгэн дүгнэх** – Эдгээр мэдээллийг бүрэн мэдэж байхад барааны автомат барааг зарж борлуулах боломжтой болно.

**(2) Шалгах**

Бичсэн өгүүлбэрийг эргэн (дахин, давтан) нягтлах, няглтлан хянах, нягталж унших (Review)

* Зөв бичих дүрэм
* Өгүүлбэр зүй (Дэлхий сарыг тойрон эргэнэ – Өгүүлбэр зүйн хувьд зөв)
* Агуулга зүй (Гэхдээ агуулга зүйн хувьд буруу)
* Хэлбэр загвар (формат)
* ...
* Мэдээлэл бүрэн эсэхийг нягтлах

Бүрэн эсэхийг жишээ нь задлан шинжилгээ хийх: асуулт тавих, эргэцүүлэн бодож тунгаах, . . . зэргээр шалгаж болно.

Энд барааны тухай ярьсан тулд, “Тэр ямар үнэтэй вэ?” гэж асууна. Тэр гэдэг нь юу байх вэ? Ундаа, хувцас гэвэл төрөл болно. “Coca Cola” лаазтай, 0.33-ийнх гэвэл барааны ямар мэдээлэл дутуу байна? Барааны нэр байх ёстой байна гэх мэт. Мөн ? үнэ, ? төрөл гэвэл асуултын тэмдэгийн оронд юу байх вэ?

Мөн барааны үнийг төрөл тус бүрээр нь мэдэх шаардлагатай. (Барааг зарж борлуулахын эсвэл ангилахын тулд төрөл тус бүрийг мэдэж байх хэрэгтэй, төрөл нь тодорхой байх хэрэгтэй) Ямар санааг хэлэх гэсэн нь тодорхой бус.

Системийн үндсэн үйлдлийн хувьд хэрэглэгчийн сонгосон барааг сонгосон хэмжээгээр нь гарган мөнгө дүнгээ авах – Энд хэдэн үйлдэл байна вэ? Хэн, юу тэр үйлдлийг хийж байна? (

(1) Хэрэглэгч барааг сонгох, (2) Сонгосон хэмжээгээр нь гаргах (3) Мөнгөн дүнгээ авах

Эдгээр үйлдлийн дэс дараалал, уяалдаа холбоо, утга агуулга нь юу вэ? Хэн, Юуг, яаж, хэрхэн, хэзээ, хаана гэх мэтээр асууж тодруулна.