Програм хангамжийн төслийн менежмент

Б.Гэрэлсүх 17B1NUM0039

ХШУИС, МКУТ gerelsukh0705@gmail.com

# 1. ОРШИЛ/УДИРТГАЛ

# Энэ удаагийн лекц семинарийн хүрээнд бид програм хангамжийн төсөл гэж юу болох, бусад энгийн төслүүдээс ялгарах шинж чанар, хэрхэн амжилттай төсөл болгож дуусгах талаар судлах болно.

# 2. ЗОРИЛГО

# 1. Байгууллага гэж юу вэ, түүний үүрэг

# 2. Төсөл, төслийн менежмент

# 3. Төслийн онцлог, түүний шинж чанар

# 4. Програм хангамжийн төсөл

# 5. Програм хангамжийн төслийн бусад төрлийн төслөөс ялгагдах онцлог

# 6. Програм хангамжийн төслийн амжилтыг тодорхойлох

# 3. ОНОЛЫН СУДАЛГАА

* 1. Байгууллага гэж юу вэ, түүний үүрэг

Орчин үеийн ихэнх байгууллагуудыг төрийн чиг үүргийг хэрэгжүүлэх, нийгмийн үйлчилгээг хүмүүст хүргэсэн ашиг олох зорилготой бизнесийн байгууллагууд юм.

Байгууллагын оршин тогтнох гол шалтгаан нь зорилго нь байдаг. шинж чанар нь:

• Тодорхойлогдсон зорилго, гүйцэтгэх үүрэгтэй

• Удирдлагын нэгдсэн тогтолцоо, түүний босоо, хөндлөн бүтэц

* 1. Төсөл, төслийн менежмент

Төсөл гэдэг маш олон тооны өөр хоорондоо холбоо хамааралтай үйлдлүүд болон үйл ажиллагаануудын нийлбэр. Тавигдаж байгаа нөхцөл нь дахин давтагдашгүй шинж чанартай, төлөвлөгдсөн, шинэ зүйлийг шинээр бүтээх зорилготой ажил.

* 1. Төслийн онцлог, түүний шинж чанар

Төслийн үндсэн шинжүүд:

Эхлэх болон төгсөх цаг хугацаа нь тодорхойлогдсон байх, xязгаарлагдмал нөөцтэй, шаардлагатай хэмжээний боловсон хүчин, техник, технологийн нөөцтэй байх

Төслийг хэрэгжүүлэх ажиллагаа нь үндсэн хоёр үе шатаас бүрддэг. Эдгээр нь төлөвлөлтийн болон гүйцэтгэлийн үе шатууд юм.

Төслийн төлөвлөлтийн үе шатанд

Захиалгат ажлын шаардлагуудыг бүрэн дүүрэн тодорхойлох

Ажлын тоо хэмжээ болон чанарын шаардлагуудыг тодорхойлох

Шаардагдах төрөл бүрийн нөөцүүдийг төлөвлөх

Гүйцэтгэлийн болон хяналтын үе шатанд:

Ажлуудыг стандартчилах

Ажлын бодит үр дүнг, хүлээж байсан үр дүнтэй харьцуулан шинжлэх

Гарч байгаа үр дүнгийн зөрүүд шинжилгээ хийх

Гарч байгаа алдаа, хүндрэлийг засч залруулах ажиллагаа хийх

* 1. Програм хангамжийн төсөл

Төслийн ерөнхий шинж чанаруудыг агуулдаг боловч төслийн үр дүнд гарах бүтээгдэхүүн нь програм хангамжийн бүтээгдэхүүн байдгаараа онцлогтой.

Програм хангамжийн төслийн төрлүүд:

1. Гэрээт төсөл

2. Дотоод төсөл

3. Хөгжүүлэлтийн төсөл

Бид гэрээт болон хөгжүүлэлтийн төслүүд дээр ажиллах болно.

* 1. Програм хангамжийн төслийн бусад төрлийн төслөөс ялгагдах онцлог

Төслийн хувьд өөр төрлийн бизнесийн салбар, байгууллагын системтэй холбоотой, өөр хоорондоо холбоо хамаарал бүхий олон дэд төслүүд болж хэрэгждэг, урт хугацааных, маш чадвартай хүмүүсийн нэгдэл баг, маш сайн нягт менежмент доор явагдах хэрэгтэй.

* 1. Програм хангамжийн төслийн амжилтыг тодорхойлох

Дэлхий даяар хэрэгжиж буй программ хангамжийн төслүүдийн ихэнх нь маш өндөр өртөг доор явагддаг боловч хэрэглэгчийн хэрэгцээг хангааж чаддаггүй байна. нийт хэрэгжиж буй төслүүдийн 60-70 хувь нь амжилтгүй болдог. Амжилтгүй төсөл үүсэх шалтгаан нь муу менежментээс болдог.

Төслийн менежментийн хувьд амжилттай төсөл гэдэг бол: яг цагтаа, төлөвлөсөн төсвийнхөө хүрээнд, хэрэглэгчийн тавьсан шаардлагуудыг бүрэн хангасан, эдийн засгийн тодорхой ашиг авчирсан төслийг л хэлдэг байна. Өөр бусад олон төрлийн төслүүдтэй харьцуулахад програм хангамжийн бүтээгдэхүүн, хэрэгжүүлж буй төсөл нь ашиглаж буй техник төхөөрөмж, хэрэгжүүлэлтийн онцлогоос хамаараад амжилтгүй болох магадлал маш өндөр байдаг. Төсөл амжилттай хэрэгжихэд дараах гурван хүчин зүйл чухал нөлөөтэй байдаг.

Сонгож авсан хөгжүүлэлтийн процесс

Боловсон хүчин, хүний нөөц

Хэрэглэж буй техник төхөөрөмж

# 4. ДҮГНЭЛТ

Програм хангамжийн төслийн шинж чанар, боловсруулалт, үе шат гэх мэт ерөнхий суурь мэдлэг, амжилттай төсөл хэрэгжүүлэх боломж үе шат баг бүрдүүлэлт зэрэг олон асуудлуудыг хөндөж сурж мэдлээ.