**Kick-Off Meeting** хийсэн гэж үзээд, баг дотроо ярилцаагүй бол дахин сайн ярилцаарай, төсөл албан ёсоор эхэллээ. Энэ хүртэлх семинараа төслөөр ямар ажлыг, хэр хэмжээтэй, ямар хугацаанд, ямар нөхцөл байдалд, хэр хэмжээний үр дүнтэй боловсруулах талаар ерөнхийлэн тоймлож авч үзсэн. Өөрсдийн багаар хийх гэж буй төсөл буюу онцгой энэ нэгэн ажлын талаар багийн гишүүн бүхэн тодорхой төсөөлөлтэй болсон гэж бодож байна.

Одоо төслийн бэлтгэл ажил дуусаж, төлөвлөгөөг боловсруулах үйл ажил эхэлж байна. Төслийн төлөвлөгөөг боловсруулахад олон үе шатаар ажлыг хийж гүйцэтгэнэ. Энэ үед хийгдэх нэг чухал ажил бол төслийн концепт буюу ноорог боловсруулж, цар хүрээг тодорхойлсоны дараа төслийн ажлыг нарийвчлан задлах, бүтэцлэх үйл ажиллагаа юм. Үүнийг Work Break Down Structure буюу төслийн ажлын нарийвчилсан задаргааны бүтэц гэдэг. Үр дүнд нь төслийн ажлын бүтцийн төлөвлөгөө бэлэн болно.

Энэ семинараар дараах даалгаврыг багаар гүйцэтгэнэ.

1. Төслийн бүтцийн төлөвлөлт (Work Breakdown Structure) (8-10 хуудас)

Төслийн чухал дэд даалгавар бүрт хамгийн багадаа 3 шаталсан эрэмбэтэй (Hierarchy) төслийн бүтцийн төлөвлөгөөг зохион байгуулалтын бүдүүвч зургаар (Organigramm- Organizational chart) дүрслэн харуулна. Төслийн бүтцийн төлөвлөгөөний олон янзын хэлбэр (***Functions-, Оbjekt-, Processoriented эсвэл Mixed Form***)-ийг сонгон хийж үзээд, нэг дээр нь тогтоно. Энэ нэгийг сонгосон үндэслэлийг тайлбарлана.

1. **Танилцуулга** илтгэл (5-10 үзүүлэн)

Танилцуулах илтгэлийг захиалагчид зориулан төлөвлөгөөний дагуу бэлдэнэ. Илтгэл тавихдаа дараах үндсэн агуулгад анхаарна.

* а –г үзнэ үү.